
ЕВРОПЕЙСКИ СЪЮЗ – ЕВРОПЕЙСКИ СТРУКТУРНИ И ИНВЕСТИЦИОННИ ФОНДОВЕ
„МЕСТНА ИНИЦИАТИВНА ГРУПА - МЪГЛИЖ, НИКОЛАЕВО, ГУРКОВО“


Утвърдил: ............П..............
Д-р Душо Гавазов
Председател на  „МИГ-Мъглиж, Николаево, Гурково”




[bookmark: Комуникационен_план_за_изпълнение_на_Стр]Комуникационен план за изпълнение на Стратегията на „МИГ – Мъглиж, Николаево, Гурково“


[bookmark: 1._Обща_информация]1. Обща информация
1. Местната инициативна група при изпълнение на стратегията за ВОМР е длъжна да осигури публичност на дейността си и на източниците на финансиране съгласно:
1.1. изискванията, посочени в Единния наръчник на бенефициента за прилагане на правилата за информация и комуникация 2021-2027 г., приложение № 1 към Националната комуникационна стратегия за програмен период 2021-2027 г.;
1.2. публичността за дейностите, които са обект на обществена поръчка, се осъществява чрез прилагане на разпоредбите на ЗОП и вътрешните правила за поддържане на профила на купувача;
1.3. при осъществяване на дейности за осигуряване на видимост, прозрачност и комуникация се използва емблемата на Европейския съюз в съответствие с техническите характеристики, предвидени в приложение II и изискванията предвидени в приложение III от Регламент за изпълнение (ЕС) 2022/129 на Комисията от 21 декември 2021 г. за установяване на правила за видовете интервенции по отношение на маслодайните семена, памука и вторичните продукти от производството на вино съгласно Регламент (ЕС) 2021/2115 на Европейския парламент и на Съвета и за изискванията за информация, публичност и видимост във връзка с подпомагането от Съюза и стратегическите планове по ОСП (OB, L 20/197 от 31 януари 2022 г.), както и се изписва името на фонда, осигуряващ финансовата подкрепа: Европейски земеделски фонд за развитие на селските райони;

Информацията се публикува при спазване на изискванията на Закона за защита на личните данни, ЗОП и Регламент (ЕС) № 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013.

2. Цели на комуникацията
· Информираност: Популяризиране на възможностите за финансиране сред местния бизнес, НПО и публичния сектор.
· Насочване: Предоставяне на ясни указания за кандидатстване и отчитане.
· Идентичност: Утвърждаване на МИГ като двигател на местното развитие в региона.

3. [bookmark: 3._Целеви_групи]Целеви групи
1. Земеделски производители и преработватели (традиционни за региона сектори).
2. Микро и малки предприятия (туризъм, услуги, занаяти).
3. Публични институции (Община Мъглиж, Община Николаево и Община Гурково).
4. НПО и читалища (културен, спортен и социален живот).

4. [bookmark: 4._Основни_канали_за_комуникация]Основни канали за комуникация

	Канал
	Дейност
	Честота

	Официален уебсайт
	Публикуване на насоки, покани и резултати от оценки.
	Постоянно

	Информационни срещи
	Провеждане на „живи“ срещи на територията на трите общини.
	Преди всеки прием

	Местни медии
	Интервюта и съобщения в регионални вестници и сайта на МИГ-а.
	При ключови етапи

	Информационни материали
	Разпространение в общинските центрове и кметствата.
	Веднъж годишно




[bookmark: 5._График_на_дейностите]
[bookmark: Етап_1:_Стартиране_на_стратегията]Етап 1: Стартиране на стратегията

· Актуализиране на уебсайта с текстовете на новата Стратегия.
· Изработка на табели и визуални материали съгласно изискванията на ЕС.

[bookmark: Етап_2:_Преди_отваряне_на_приеми]Етап 2: Преди отваряне на приеми
· Информационни дни: Детайлно разясняване на критериите за подбор.
· [bookmark: _GoBack]Работни срещи тип „Консултации на място“: Индивидуални срещи с потенциални кандидати в офисите на МИГ.

[bookmark: Етап_3:_Прозрачност_и_добри_практики]Етап 3: Прозрачност и добри практики
· Публикуване на истории на успеха (Success stories) – снимки и видео от първите стартирали проекти.
· Годишен отчет пред местната общност.

5. [bookmark: 6._Индикатори_за_успех]Индикатори за успех
· Брой подадени проектни предложения (цел: минимум 1.5 пъти над капацитета на приема).
· Брой участници в информационните събития.
· Брой посещения на уебсайта 

6. [bookmark: 7._Бюджет_за_комуникационния_план]Бюджет за комуникационния план

Включва разходи за:

· Наем на зали и кетъринг за събития.
· Печатни материали (брошури, плакати).
· Рекламни материали;
· Публикации
· Реклама в местни медии и социални мрежи.
· Събития за популяризиране на дейността на МИГ

7. Изисквания
7.1. Местната инициативна група и получателите на финансова помощ при изпълнение на стратегията за ВОМР се задължават да показват подкрепата от Стратегическия план от датата на сключване на административният договор до датата на изтичане на периода на мониторинг, като постави на видно за обществеността място:
· плакат с размер не по-малък от А3 или еквивалентен електронен екран, съдържащ информация за дейността, подпомагана от ЕЗФРСР – за проектни предложения с размер на публичната финансова помощ от 10 000 евро до 50 000 евро включително; В случаите, когато в един формуляр за кандидатстване са включени два или повече обекта или те са в различни населени места се поставя плакат или еквивалентен електронен екран на всеки от обектите. Плакат се поставя също в служебните помещения на местните инициативни групи, финансирани по подхода ВОМР;
· обяснителна табела или еквивалентен електронен екран, с информация за формуляра за кандидатстване, с размери не по-малко от 50 см височина и 70 см ширина, съдържаща информация за инвестицията във физически активи, подпомагана от ЕЗФРСР – за заявления за подпомагане, с размер на публичната финансова помощ над 50 000 евро. В случаите, когато в един формуляр за кандидатстване са включени два или повече обекта или те са в различни населени места се поставя табела или еквивалентен електронен екран на всеки от обектите.

7.2. . Получателите на финансова помощ при изпълнение на стратегията за ВОМР се задължават да включат на професионалната си електронна страница, ако има такава, и на официални сайтове в социални медии, кратко описание на подпомаганата дейност, в което се посочват нейните цели и резултатите от нея и се откроява финансовата подкрепа от Европейския съюз.
7.3. Местната инициативна група и получателите на финансова помощ при изпълнение на стратегията за ВОМР се задължават да включат изявление, открояващо подкрепата от Съюза по видим начин, върху документи и комуникационни материали, свързани с изпълнението на дейността, предназначени за обществеността или за участниците.

7.4. Електронната страница, плакатът, табелата или документите по т. 2, 3 и 4, трябва да
съдържат описание на проектното предложение/дейността, която се подпомага, емблемата на Европейския съюз с пояснение за неговата роля, националното знаме на Република България, като изписва името на фонда, осигуряващ подкрепа: „Европейски земеделски фонд за развитие на селските райони“.
7.5.  Информацията по т. 8.4. трябва да заема не по-малко от 25 на сто от плаката, табелата или електронната страница.
7.6.  За осигуряване на публичност за своята дейност МИГ публикува на интернет страницата си и следната информация:
· сключено споразумение и одобрената стратегия за ВОМР, първоначално одобрения бюджет и всички последващи изменения;
· всички решения и протоколи от заседания на колективния управителен орган и колективния върховен орган;
· актуален списък на членовете на колективен върховен орган и на членовете на колективния управителен орган, съдържащ данни за адресната регистрация на физическите лица или седалището и адреса на управление на юридическото лице, сектор, на който е представител, и групата от заинтересовани лица, които представлява;
· устав на МИГ и неговите изменения и допълнения;
· регистър на сключените договори с физически и юридически лица при възлагане на обществени поръчки, който съдържа информация за избрани изпълнители, дейности, срок и стойност на поръчките;
· информация съгласно чл. 36 от ЗОП;
· електронен регистър с проектите, подадени по стратегията за ВОМР;
· решенията на комисията за подбор, свързани с резултатите от отделните етапи на одобрение на проектите;
· всички правила за работа на МИГ;
· доклади за дейността и финансовите отчети за дейността на МИГ, представени в Търговския регистър и Регистъра на юридическите лица с нестопанска цел;
· годишни доклади за отчитане изпълнението на стратегията за ВОМР, представяни пред УО на СПРЗСР;
· информация за извършените разходи за управление, мониторинг и оценка на стратегията и нейното популяризиране по години.
7.7. МИГ въвеждат, събират и систематизират коректна и достоверна информация относно подбора и изпълнението на стратегии за ВОМР, както и относно дейностите по изпълнението, управлението, наблюдението, оценката и контрола на проектите към тях съобразно своите отговорности в ИСУН.

Настоящият Комуникационен план е приет от Управителният съвет на СНЦ „МИГ – Мъглиж, Николаево, Гурково” с Протокол 2-26 от заседание , проведено на 04.03.2026 г., и влиза в сила след утвърждаването му.

